b'\n_START_ARTICLE_\nXippe ycuic, totec. Yoallavama\n_START_SECTION_\nAn\xc3\xa0lisi de l\'himne\n_START_PARAGRAPH_\nEn quant al t\xc3\xadtol hi ha l\'ep\xc3\xadtet sagrat "bevedor per la nit" perqu\xc3\xa8 fa refer\xc3\xa8ncia a que pren una beguda de car\xc3\xa0cter semi-div\xc3\xad (anomenat pulque o espec\xc3\xadficament octli). No est\xc3\xa0 clar per qu\xc3\xa8 l\'ep\xc3\xadtet especifica "per la nit"._NEWLINE_La lletra de l\'himne relaciona a Xipe-Totec amb l\'aigua, la dacsa i l\'agricultura. Les figures ret\xc3\xb2riques que apareixen al poema, la lletra, no s\xc3\xb3n invencions de l\'autor de l\'himne sin\xc3\xb3 figures ret\xc3\xb2riques ja utilitzades de manera normal i normalitzada._NEWLINE_A la primera estrofa s\'invoca al d\xc3\xa9u. Barlow ho interpreta com que el d\xc3\xa9u es mostra refractari i cal insistir-hi per invocar-lo. El temor a que no es pose el vestit d\'or \xc3\xa9s genu\xc3\xad perqu\xc3\xa8 creien que el vestit portava la pluja. Aquest vestit cerimonial era de pell humana pintada de groc._NEWLINE_La segona estrofa contesta la primera afirmant que la pluja ha arribat sent estiu. S\'utilitza al quetzal, un pardal, com a met\xc3\xa0fora de la verdor vegetal, alhora s\xc3\xadmbol de l\'estiu perqu\xc3\xa8 suposa la vinguda de l\'estiu. La frase "La Serp de Foc s\'ha convertit en una serp quetzal" significa que la fam prolongada per la sequera (la serp solar \xc3\xadgnia) \xc3\xa9s evitada per la pluja al convertir la serp-fam en serp emplomada-vegetaci\xc3\xb3 plena de verdor. I el fet d\'estar expressada en passat vol dir que \xc3\xa9s un desig de qui pron\xc3\xbancia l\'himne._NEWLINE_La tercera estrofa fa pensar que l\'himne \xc3\xa9s un di\xc3\xa0leg, ja que la tercera estrofa \xc3\xa9s un discurs des del punt de vista d\'una planta de dacsa. El llenguatge \xc3\xa9s m\xc3\xa9s literal que a les altres estrofes. La planta de dacsa diu: "El meu cor \xc3\xa9s jade", significa el meu cor \xc3\xa9s quelcom valu\xc3\xb3s, "Per\xc3\xb2 jo veur\xc3\xa9 or all\xc3\xad" on per a referir-se a l\'or (met\xc3\xa0fora per a referir-se a la panotxa) diu "excrement dels d\xc3\xa9us" i "El cap de guerra ha nascut" fa refer\xc3\xa8ncia indirecta a Xipe-Totec referint-se mitjan\xc3\xa7ant el nom que s\'utilitzava per referir-se a la dacsa ("Cinteotl", que significa "dacsa sagrada", i \xc3\xa9s el nom d\'un d\xc3\xa9u que no est\xc3\xa0 clara la relaci\xc3\xb3 amb Xipe-Totec)._NEWLINE_L\'\xc3\xbaltima estrofa parla del fet que part del cultiu ha arribat a la maduresa, segons la glossa del manuscrit, i de com els llauradors porten els primers fruits a Xipe-Totec, referint-se a la muntanya com al lloc on viu ell._NEWLINE_El poema indica l\'ansiosa depend\xc3\xa8ncia que tenien els asteques en un sol tipus de cultiu.'